en da da en en en da sv en en fr en en da da da da da en en de hbs_lat da en da da da da en en da en en da da da da en da da en en da da ro ro da da da da da da en en en da de hbs_lat da da da en da de da da
Jehovas Vidner International Kongress - BrøndbyEvent
JEHOVAS VIDNER INTERNATIONAL KONGRES
I juli 2019, dannede Brøndby Stadion rammen for en stor international kongres for Jehovas Vidner. Over en weekend samledes ca. 26.000 gæster fra ind- og udland til bl.a. fællessang og dåb i de noget utraditionelle rammer, som stillede store krav til den logistiske planlægning og afvikling.
Bl.a. blev der bygget 7 storskærme på plænen, så alle gæster på stadion kunne se hvad der foregik på scenen – som også blev bygget midt på stadion. I loungerne blev der indrettet konferencelokaler, stævnekontorer, tolkebokse og særlige områder til ældre og handicappede, så disse havde de bedst mulige forhold til at følge stævnet.
Et live-video-signal fra Brøndby Hallen, hvor programmet var på engelsk, blev sendt til 2 storskærme på stadion og der blev etableret et FM-signal, så alle kunne tune sig ind på lyden direkte fra hallen.
I området omkring Brøndby Stadion, blev der bl.a. etableret ekstra toiletfaciliteter, puslerum og ekstra cykelstativer. Derudover blev der udarbejdet en større plan for trafikafvikling, samt parkering i området omkring Brøndby Stadion.
"Alle der var med til at arrangere kongressen, og de mere end 26.000 kongresdeltagere ser tilbage på en mindeværdig kongres i juli 2019. Hvis vi igen får til opgave at arrangere en international kongres i København, vil det være en stor glæde for os at komme tilbage til Brøndby Stadion."
Peter Gewitz, Koordinator for det Internationale Stævne i København
Udsigt til bedre arrangementer
Kontakt os og hør om de mange muligheder på Brøndby Stadion med BrøndbyEvent.
Kongresser, udstillinger og messer